stanford-oval/wikipedia huggingface dataset:
מצרים (עם)
דמוגרפיה

לפי הערכות, נכון לשנת 2012 ישנם 82.2 מיליון מצרים. רובם ילידים במצרים, בה המצרים הילידים מהווים סביב 99.6% מכלל האוכלוסייה.
בהתבסס על מפקד שנערך על ידי הממשלה כ-90% מכלל האוכלוסייה של מצרים הם מוסלמים ו-10% נוצרים (9% קופטים ו-1% נוצרים אחרים), אם כי הערכות משתנות. רוב האוכלוסייה מתגוררת על גדות נהר הנילוס שם נמצאת הקרקע היחידה הראויה לעיבוד. קרוב למחצית מהאזרחים המצרים היום מתגוררים בערים; רוב יתר האזרחים הם פלאחים (חקלאים) ילידים, יחד עם צאצאים של כמה שבטים ערבים המתגוררים באזורים כפריים. קיים זרם גדול של פלאחים אשר מהגר לערים הגדולות, והליך עיור מהיר מתרחש באזורים כפריים רבים מאז תחילת המאה ה-20, מה ששינה את האיזון בין מספר התושבים עירוניים לכפריים. המצרים גם מהווים מיעוטים קטנים במדינות שכנות, בצפון אמריקה, באירופה ובאוסטרליה.
המצרים נוטים לחיות במחוזות, כלומר זיקתם משתרעת לא רק למדינה אלא אל הפרובינציות, העיירות והכפרים הספציפיים מהם הם באים. לכן, תושבים חוזרים כמו עובדים זמניים בחו"ל, חוזרים לאזור מוצאם במצרים. על פי ארגון ההגירה הבין-לאומי, כ-2.7 מיליון מהמצרים חיים בחו"ל ותורמים באופן פעיל לפיתוח ארצם דרך שליחת כספים, זרימת הון אנושי, הון חברתי והשקעות. כ-70% מהמהגרים המצרים חיים במדינות ערביות (923,600 בסעודיה, 332,600 בלוב, 226,850 בירדן, 190,550 בכווית והשאר במקומות אחרים באזור) ו-30 האחוזים הנותרים מתגוררים בעיקר באירופה וצפון אמריקה (318,000 בארצות הברית, 110,000 בקנדה 90,000 באיטליה).
חלק ניכר מהפזורה המצרית היגרה החל משנות ה-80, כאשר המצב הפוליטי והכלכלי החל להניע את המצרים להגר מהמדינה במספרים משמעותיים. נכון ל-2006 מונה הגלות המצרית מונה כארבעה מיליון איש. באופן כללי, אלו שהיגרו לארצות הברית ולמערב אירופה נוטים להגר לצמיתות, כך ש-93% מהמצרים שהיגרו לארצות הברית ו-55.5% מהמצרים שהיגרו למערב אירופה לא שבו למצרים. מצד השני, מצרים אשר נודדים בין מדינות ערביות, כמעט תמיד עושים זאת עם כוונה לשוב לארצם, ומיעוטם משתקע במדינה ערבית זרה.
לפני 1974, רק מיעוט מאנשי המקצוע המצרים עזבו את ארצם בחיפוש אחר תעסוקה. לחצים פוליטיים, דמוגרפיים וכלכליים הם שהובילו לגל ההגירה הראשון אחרי 1952. בהמשך יותר מצרים עזבו את מולדתם לאחר משבר האנרגיה העולמי בשנת 1973 ושוב בשנת 1979, אבל רק במחצית השנייה של שנות ה-80 בה ההגירה המצרית הפכה למגמה בולטת.
היום ההגירה המצרית מונעת משיעור גבוה של אבטלה במצרים, גידול באוכלוסייה ועליית המחירים. דיכוי פוליטי והפרת זכויות אדם על ידי המשטר במצרים הם גורמים נוספים שמעודדים את הגירה ממצרים. המצרים הושפעו גם כן מהמלחמות בין ישראל למצרים, במיוחד לאחר מלחמת ששת הימים בשנת 1967, כך ששיעורי ההגירה החלו לעלות.
המצרים המתגוררים במדינות השכנות מתמודדים עם אתגרים נוספים. במשך השנים הם נתקלו בהשפלות, ניצול או התעללות במדינות הערביות של המפרץ הפרסי, כמו גם בעיראק ובלוב עליהן דווח בארגוני זכויות האדם המצרים ובכלי התקשורת השונים. אזרחים במדינות ערביות שונות הביעו חשש בעבר מפני "מצריזציה" של הניבים והתרבות המקומית אשר לדעתם נבעו מהדומיננטיות של אנשים מצרים בתחום החינוך.
המצרים מצידם, מתנגדים למה שנקרא בפיהם "סעודיזציה" של התרבות שלהם בשל ההשקעות הסעודיות הרבות בתעשיית הבידור המצרית. פעמיים לוב הייתה על סף מלחמה עם מצרים בשל ההתעללות בפועלים מצרים ואחר חתימת הסכם השלום עם ישראל. כאשר מלחמת המפרץ הסתיימה, פועלים מצרים בעיראק היו נתונים לתנאים קשים ולגירוש על ידי ממשלת עיראק ולהתקפות אלימות מצד העיראקים שחזרו מהמלחמה למלא את שוק העבודה.
גנטיקה

מחקרים גנטיים שנערכו על מומיות מצריות ועל מצרים מודרניים מלמדים כי האוכלוסיות שחיות כיום במצרים שונות מהותית מאשר המצרים הקדמונים, נדמה שלאחר הכיבוש הערבי הגיעה כמות גדולה של מהגרים מחצי האי ערב שהתערו באוכלוסיות השונות שאכלסו את מצרים קודם לכיבוש הזה. רוב הדנ"א הלא-אפריקאי של המצרים המודרניים, שעומד על 80% מהגנום שלהם, מקורו מהתפשטות הכיבוש האסלאמי של מצרים במאה ה-13 לספירה. ממחקר אחר עולה כי כמות הדנ"א מאפריקה שמדרום לסהרה עלה בכ-8% בקרב המצרים המודרניים בהשוואה למומיות שנמצאו מהתקופה הרומית, הוצע כי אולי סחר בעבדים אפריקאים או שיפור בניידות בקרב אפריקאים שחיפשו פרנסה הם הסיבה לכך.
תרבות

התרבות המצרית מתהדרת בהיסטוריה כתובה בת חמשת אלפים שנה. מצרים הקדומה הייתה בין התרבויות הקדומות והגדולות ביותר שבמהלכה המצרים שמרו על תרבות מורכבת ויציבה להפליא שהשפיעה על תרבויות מאוחרות יותר באירופה, המזרח התיכון ואפריקה. לאחר עידן הפרעונים, המצרים עצמם היו תחת השפעת ההלניזם, הנצרות והתרבות האסלאמית. היום, היבטים רבים של התרבות המצרית העתיקה מתקיימים באינטראקציה עם אלמנטים חדשים, כולל השפעת התרבות המערבית המודרנית, אשר מושפעת בעצמה ממצרים העתיקה.
ראו גם

לא תתעב אדומי ולא תתעב מצרי
הערות שוליים

↑  PRESENT-DAY EGYPTIANS ARE GENETICALLY DIFFERENT FROM THE ANCIENT EGYPTIANS – AN IMPORTANT RESEARCH REVEALS, DIOSCORUS BOLES ON COPTIC NATIONALISM, ‏2019-11-23 (באנגלית)
↑  Luca Pagani, Stephan Schiffels, Deepti Gurdasani, Petr Danecek, Aylwyn Scally, Yuan Chen, Yali Xue, Marc Haber, Rosemary Ekong, Tamiru Oljira, Ephrem Mekonnen, Donata Luiselli, Neil Bradman, Endashaw Bekele, Pierre Zalloua, Richard Durbin, Toomas Kivisild, Chris Tyler-Smith, Tracing the Route of Modern Humans out of Africa by Using 225 Human Genome Sequences from Ethiopians and Egyptians, American Journal of Human Genetics 96, 2015-06-04, עמ' 986–991 doi: 10.1016/j.ajhg.2015.04.019
↑  Verena J. Schuenemann, Alexander Peltzer, Beatrix Welte, W. Paul van Pelt, Martyna Molak, Chuan-Chao Wang, Anja Furtwängler, Christian Urban, Ella Reiter, Kay Nieselt, Barbara Teßmann, Michael Francken, Katerina Harvati, Wolfgang Haak, Stephan Schiffels, Johannes Krause, Ancient Egyptian mummy genomes suggest an increase of Sub-Saharan African ancestry in post-Roman periods, Nature Communications 8, 2017-05-30, עמ' 15694 doi: 10.1038/ncomms15694
| --- | --- |
בקרת זהויות :  NLI: 987007533404505171  BnF: cb120323471 (data)  LCCN: sh85041364  NKC: ph117525 
מפת צפיפות אוכלוסיית מצרים
מראה כללי של קהיר, העיר הגדולה ביותר באפריקה ובמזרח התיכון. בית האופרה של קהיר (בחלק הימני התחתון) הוא מבנה אומנויות הבמה הראשי בבירה המצרית
דוד רקיע

| --- | --- |

 לידה:  1928 וינה, הרפובליקה האוסטרית הראשונה 
 פטירה:  22 בדצמבר 2012 (בגיל 84 בערך) ירושלים, ישראל 
 מקום קבורה:  הר המנוחות 
 לאום:  ישראלי
 
"קבלה"
"ירושלים"
דוד רקיע (נולד שטרנפלד; 1928 – 22 בדצמבר 2012) היה צייר ישראלי.
לקריאה נוספת

גדעון עפרת, "דוד רקיע, אותות", הוצאת ארט פלוס, ירושלים
גליה בראור וגדעון עפרת, "60 שנות אמנות בישראל, העשור הראשון: הגמוניה וריבוי"
ד"ר מרסל מנדלסון, "David Rakia"
הערות שוליים

↑  הספד ב"ערב רב", 23.12.12
| --- | --- |
בקרת זהויות :  ICIA: 277974  NLI: 987007266981505171  PLWABN: 9810688859305606  GND: 120890607  ISNI: 0000 0000 7047 9505  LCCN: n88616834  VIAF: 54990236   WorldCat (עם VIAF): 54990236
Comme moi

"Comme Moi" (בעברית: "כמוני") הוא סינגל של הזמרת-יוצרת הקולומביאנית שאקירה, מתוך אלבומה האחד עשר El Dorado, והזמר הצרפתי בלאק אם, מתוך אלבומו השני, Éternel insatisfait. השיר הוא הסינגל החמישי מאלבומו של בלאק אם, אך לא הוכרז כסינגל מאלבומה של שאקירה.
השיר הוא השיר ה-8 מן אלבומה של שאקירה ובנוסף, באלבום יצאה גרסה בשפה האנגלית לשיר בשיתוף הלהקה Magic!, אשר נקראת "What We Said", והיא הרצועה ה-12 מתוכו.
ביקורת

בסמוך לצאתו, סקר מגזין הבילבורד את השיר. בהמשך, זכה השיר לסיקור גם מטעם המגזין הספרדי, La Vanguardia. במגזין Prensa Libre, אשר נוסד בגואטמלה, פורסמה כתבה המתייחסת לשיר, תוך שנטען שם כי מדובר בשיר היפ-הופ.
גם באתר המוזיקה הדיגיטלי Pulzo, פורסמה כתבה על השיר ועל קליפ השיר.
וידאו קליפ

לשיר יצא וידאו קליפ נלווה, אשר הועלה לערוץ ה-Vevo של בלאק אם ב-31 במרץ 2017, בסמוך לצאתו של השיר כסינגל. בין היתר, יצא לשיר קליפ מאוחרי הקלעים, שם מראים את כל תהליך הצילום, הבימוי והפקתו של הקליפ הרשמי. בנוסף לכך, ב-26 במאי 2017, יצאה גרסה בשפה האנגלית לשיר בשם "What We Said", אשר הועלתה לערוץ ה-Vevo של שאקירה. הגרסה המחודשת לא כללה בתוכה את אם, אלא כללה בתוכה קולות רקע של הלהקה Magic!.
קליפ השיר צבר למעלה מ-24 מיליון צפיות והוא אחד מהסרטונים הנצפים ביותר של אם, בעוד האודיו של ההוצאה המחודשת של השיר צבר קרוב ל-3 מיליון צפיות. כמו כן, צבר השיר בספוטיפיי למעלה מ-20 מיליון השמעות בסך הכול.
מיקומי שיא

במצעדים השיר לא זכה להצלחה רבה, ובשיאו הצליח להיכנס אל המקום ה-135 במצעד הצרפתי.
|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ולוניה | אולטראטופ 40 | 11 |  |
|  חבר המדינות | טופ-היט | 326 |  |
|  צרפת | SNEP | 135 |  |
Better in Time

Better in Time (בעברית: ישתפר עם הזמן) הוא סינגל שהוקלט על ידי הזמרת-יוצרת הבריטית ליאונה לואיס, מתוך אלבום הבכורה השני שלה, Spirit. השיר יצא לאור ב-9 במרץ 2008, על ידי חברות התקליטים סייקו מיוזיק וג'יי רקורדס, כסינגל השלישי מתוך האלבום. האיי-סייד של השיר הוא הלהיט "Footprints in the Sand".
עם יציאתו נכנס השיר אל המקום השני במצעד הסינגלים הבריטי.
רקע וכתיבה

השיר נכתב על ידי ג'יי. אר. רותם ואנדראה מרטין והופק על ידי ג'יי. אר. רותם גם כן. איגוד תעשיית ההקלטות הבריטי העניק לשיר את תואר הזהב על מכירות של למעלה מ-400,000 עותקים במדינה, מה שהופך אותו לאחד משיריה הנמכרים ביותר של לואיס.
כמה שנים לאחר צאתו, עלה השיר לרשת הזרמת המדיה, ספוטיפיי.
וידאו קליפ

הווידאו קליפ הרשמי של השיר הועלה לערוץ היוטיוב של ליאונה לואיס באוקטובר 2009. בתחילת הקליפ, ניתן לראות את לואיס יושבת על כיסא, תוך שהתמונה מוצגת בשחור-לבן. בהמשך, ניתן לראות צילום בצבע ואת לואיס רוקדת לצלילי השיר. את הקליפ ביימה סופי מולר.
נכון למרץ 2020, מונה הצפיות של הקליפ עומד על למעלה מ-165 מיליון צפיות.
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 11 |  |
|  ארצות הברית | מצעד השירים העכשוויים למבוגרים | 4 |  |
|  ארצות הברית | מצעד 40 שירי המיינסטרים | 3 |  |
|  ארצות הברית | מצעד שירי ה-R&B\היפ הופ | 99 |  |
|  גרמניה | GfK – טופ 100 | 79 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 21 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 12 |  |
|  יפן | יפן הוט 100 | 16 |  |
|  נורווגיה | VG-lista | 19 |  |
|  ניו זילנד | המצעד הניו זילנדי הרשמי | 6 |  |
|  סלובקיה | ČNS IFPI | 5 |  |
|  ספרד | PROMUSICAE | 14 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 3 |  |
|  פינלנד | המצעדים הפיניים הרשמיים | 13 |  |
|  פלנדריה | אולטראטופ 50 | 12 |  |
|  צ'כיה | ČNS IFPI | 3 |  |
|  קנדה | קנדה הוט 100 | 9 |  |
|  קנדה | AC | 2 |  |
|  קנדה | CHR/Top 40 | 5 |  |
|  קנדה | Hot AC | 5 |  |
|  רומניה | מצעד השירים הרומני | 9 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 5 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  אוסטרליה | מצעד הסינגלים האוסטרלי | 55 |  |
|  איטליה | מצעד הסינגלים האיטלקי | 21 |  |
|  ארצות הברית | בילבורד הוט 100 | 53 |  |
|  ארצות הברית | מצעד 40 שירי המיינסטרים | 25 |  |
|  גרמניה | GfK – טופ 100 | 22 |  |
|  הולנד | מצעד 40 הסינגלים ההולנדיים | 64 |  |
|  הממלכה המאוחדת | מצעד הסינגלים הבריטי | 37 |  |
|  ולוניה | אולטראטופ 40 | 93 |  |
|  ניו זילנד | המצעד הניו זילנדי הרשמי | 36 |  |
|  פורטוגל | מצעד הסינגלים הפורטוגזי | 10 |  |
|  פלנדריה | אולטראטופ 50 | 72 |  |
|  קנדה | קנדה הוט 100 | 48 |  |
|  שוודיה | סוורייטופליסטן | 45 |  |
|  שווייץ | המצעד השווייצרי | 22 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים | 3 |  |
|  ארצות הברית | מצעד 40 השירים למבוגרים | 40 |  |
|  קנדה | קנדה הוט 100 | 96 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | פלטינה | 70,000 |
| בריטניה (BPI) | זהב | 400,000 |
| גרמניה (BVMI) | זהב | 100,000 |
| דנמרק (IFPI Denmark) | זהב | 15,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| הממלכה המאוחדת | 9 במרץ 2008 | הורדה דיגיטלית | סייקו מיוזיק |  |
| הממלכה המאוחדת | 10 במרץ 2008 | תקליטור | סייקו מיוזיק |  |
| קנדה | 11 במרץ 2008 | תקליטור • הורדה דיגיטלית | סוני BMG • סייקו מיוזיק |  |
| ארצות הברית | 11 במרץ 2008 | תקליטור • הורדה דיגיטלית | סוני BMG • סייקו מיוזיק |  |
| אוסטרליה | 19 באפריל 2008 | תקליטור • הורדה דיגיטלית | סוני BMG • סייקו מיוזיק |  |
| שווייץ | 16 במאי 2008 | מקסי סינגל | סוני BMG • סייקו מיוזיק |  |
| שווייץ | 23 במאי 2008 | תקליטור • הורדה דיגיטלית | סוני BMG • סייקו מיוזיק |  |
| גרמניה | 30 במאי 2008 | תקליטור • מקסי סינגל | אריולה |  |
| אירופה | 3 ביוני 2008 | תקליטור • הורדה דיגיטלית | סוני BMG אירופה |  |
| יפן | 6 ביוני 2008 | תקליטור • מקסי סינגל | סוני BMG אירופה |  |
| אוסטרליה | 5 ביולי 2008 | מקסי סינגל | סוני BMG • סייקו מיוזיק |  |
| בריטניה | 15 ביולי 2008 | איירפליי | ג'יי • תקליטי RCA |  |
הערות שוליים

1 2 3 4  "New single announcement!". Leona Lewis Official Website. Sony Music Entertainment. 29 בינואר 2008. אורכב מ-המקור ב-2 באוקטובר 2011. נבדק ב-30 באוגוסט 2010. {{cite web}}:  (עזרה)
↑  Leona Lewis - Footprints In The Sand, Discogs (באנגלית)
↑  Leona Lewis | full Official Chart History | Official Charts Company, www.officialcharts.com
↑  Leona Lewis – Better in Time (באנגלית), נבדק ב-2020-03-24
1 2  BPI, web.archive.org
↑  Spirit, נבדק ב-2020-03-24
1 2 3 4  Leona Lewis - Better In Time
↑  http://www.aria.com.au/pages/httpwww.aria.com.aupagesARIACharts-Accreditations-2008Singles.htm, aria.com.au
↑  Certificazioni - FIMI, www.fimi.it (באיטלקית)
↑  Datenbank: BVMI, www.musikindustrie.de
↑  Hitlisten.NU, web.archive.org, ‏2010-12-16
↑  Better In Time/Footprints In The Sand, 2008-03-10, נבדק ב-2020-03-24
↑  "Better in Time/Footprints in the Sand (Single, Import)". Amazon United States. Amazon Inc. נבדק ב-30 באוגוסט 2010. {{cite web}}:  (עזרה)
↑  "Better in Time/Footprints in the Sand (Import, Single)". Amazon Canada. Amazon Inc. נבדק ב-3 בספטמבר 2010. {{cite web}}:  (עזרה)
↑  "Leona Lewis". Sony Music Entertainment. אורכב מ-המקור ב-22 בפברואר 2011. נבדק ב-30 באוגוסט 2010. {{cite web}}:  (עזרה)
↑  CD DVD Games Software Shop CeDe.ch cdversand Musikversand Musik Filme DVDs Movies sacd portofrei - Schweiz, web.archive.org, ‏2011-07-26
↑  CD DVD Games Software Shop CeDe.ch cdversand Musikversand Musik Filme DVDs Movies sacd portofrei - Schweiz, web.archive.org, ‏2011-07-26
↑  Better in Time/Premium, 2008-05-30, נבדק ב-2020-03-24
↑  "Better in Time". Amazon Europe. Amazon Inc. נבדק ב-30 באוגוסט 2010. {{cite web}}:  (עזרה)
↑  "Better in Time (Single, Enhanced, Maxi, Import, from US)" (ביפנית). Amazon Japan. Amazon Inc. נבדק ב-6 בספטמבר 2010. {{cite web}}:  (עזרה)
↑  "Better In Time". Sony Music Entertainment. Sony Corporation of America. אורכב מ-המקור ב-23 במרץ 2011. נבדק ב-30 באוגוסט 2010. {{cite web}}:  (עזרה)
↑  "Radio Industry News, Music Industry Updates, Arbitron Ratings: 7/15 Mainstream". FMQB. Friday Morning Quarterback Album Report, Inc. and Mediaspan Online Services. אורכב מ-המקור ב-8 ביולי 2014. נבדק ב-30 באוגוסט 2010. {{cite web}}:  (עזרה)
| ליאונה לואיס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Spirit • Echo • Glassheart • Christmas, with Love • I Am |  |
| מיני-אלבומים | Hurt: The EP |  |
| אלבומי הופעה | The Labyrinth Tour: Live from the O2 |  |
| סיבובי הופעות | The Labyrinth • Glassheart Tour • I Am Tour |  |
| ליאונה לואיס – סינגלים |
| --- | --- | --- |
| Spirit | "A Moment Like This" • "Bleeding Love" • "Better in Time" \ "Footprints in the Sand" • "Forgive Me" • "Run" • "I Will Be" |  |
| Echo | "Happy" • "I Got You" |  |
| Glassheart | "Trouble" • "Lovebird" |  |
| Christmas, with Love | "One More Sleep" |  |
| I Am | "Fire Under My Feet" • "I Am" • "Thunder" |  |
| סינגלים אחרים | "Collide" • "(We All Are) Looking for Home" • "You Are the Reason" • "Solo Quiero (Somebody to Love)" |  |
| השתתפות בסינגלים | "Just Stand Up!" |  |
| --- | --- |
בקרת זהויות :  MusicBrainz work: 03ea862c-81c1-475d-bf72-18a117a400f0
מטה פביץ'

| --- | --- |

 לידה:  4 ביולי 1993 (בן 31) ספליט, קרואטיה 
 מדינה:  קרואטיה
 מקום מגורים:  ספליט 
 גובה:  1.91 מ'
 יד חובטת:  ימין
 פעילות כמקצוען:  2011–הווה (כ־14 שנים)
 סה"כ פרסים שצבר:  6,804,571 דולר אמריקאי 
 יחידים
 מאזן קריירה:  3–10 
 דירוג שיא:  295 (2023)
 זוגות
 מאזן קריירה:  223-463
 דירוג שיא:  1 (2018)
 זכיות בטורנירים:  39
 שיאי גראנד סלאם
 זכיות 7 (4 זוגות גברים, 3 זוגות מעורבים)
 תאריך עדכון פברואר 2025
 
מטה פביץ' (בקרואטית: Mate Pavić; ‏ נולד ב-4 ביולי 1993) הוא טניסאי קרואטי. הוא זכה להצלחות בתחרויות זוגות גברים וזוגות מעורבים בהם זכה 7 פעמים בתחרויות גראנד סלאם. באולימפיאדת טוקיו הוא זכה במדליית זהב בתחרות זוגות גברים לצד ניקולה מקטיץ'.
ביוגרפיה

מטה פביץ' נולד בשנת 1993 בספליט. אביו היה מאמן טניס והתחיל להדריך את בנו בגיל 3.
מטה פביץ' היה בין הטניסאים הבוטלים בצעירותו. הוא בתחרות לזוגות בנים אליפות וימבלדון 2011.
לאחר ניצחון זה פביץ' החל לשחק בתחרויות לבוגרים. בתחרויות ליחידים הוא זכה להצלחה יתרה.
בתחרויות זוגות גברים פביץ' הגיע לגמר אליפות וימבלדון 2017 לצד אוליבר מאראך. באליפות אוסטרליה הפתוחה 2018 הם זכו ובאליפות צרפת הפתוחה 2018 הפסידו בגרמ. בהמשך פביץ' החל לשחק עם ברונו סוארס. הם ניצח באליפות ארצות הברית הפתוחה 2020 והפסידו בגמר באליפות צרפת הפתוחה.  בשנת 2021 פביץ החל לשחק עם ניקולה מקטיץ'. בהמשך פביץ' הם ניצח באליפות וימבלדון 2021 והפסידו בגמר באליפות וימבלדון 2022. בשנת 2024 הוא ניצח אליפות צרפת הפתוחה 2024 לצד מרסלו ארוואלו.
בתחרויות זוגות מעורבים בגראנד סלאם פביץ' שיחק בגמר 5 פעמים וניצח ב-3 פעמים (אליפות ארצות הברית הפתוחה 2016, אליפות אוסטרליה הפתוחה 2018 ואליפות וימבלדון 2023.
בתחרות גמר ה-ATP פביץ' הפיסק בתחרות זוגות גברים בשנת 2022 ו-2024.
באולימפיאדת טוקיו פביץ' זכה במדליית זהב בתחרות זוגות גברים לצד ניקולה מקטיץ'.
פביץ' חבר בנבחרת גביע דייוויס של קרואטיה. עם הנבחרת הוא זכה בתואר בשנת 2018.
Beautiful Eyes

Beautiful Eyes (בעברית: עיניים יפות) הוא המיני-אלבום הרביעי של הזמרת-היוצרת האמריקאית טיילור סוויפט. המיני-אלבום יצא לאור ב-15 ביולי 2008 על ידי ביג משין רקורדס באופן בלעדי לחנויות וול-מארט בארצות הברית ובאינטרנט. האלבום נמנה עם זרם הקאנטרי-פופ, וכלל שני שירים מקוריים חדשים של סוויפט, "Beautiful Eyes" ו-"I Heart ?" וגרסאות חלופיות לשירים מאלבום הבכורה שלה, Taylor Swift‏ (2006). בעותק ה-DVD של המיני-אלבום, נכללו בנוסף לשירים גם הווידאו קליפים של הסינגלים מתוך האלבום הראשון Taylor Swift.
Beautiful Eyes הגיע למקום התשיעי במצעד 200 האלבומים של הבילבורד ולמקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה. "I Heart Question Mark" יצא כסינגל שיווקי ביוני 2008. אף על פי שהמיני-אלבום לא קודם על ידי סוויפט, היא ביצעה את שיר הנושא במספר הזדמנויות.
רקע

סוויפט זכתה להצלחה רבה עם יציאתו לאור של אלבום הבכורה שלה Taylor Swift‏ (2006), והתחילה לעבוד על אלבום האולפן השני שלה, Fearless ‏(2008), בשנת 2007. באותה תקופה, היא קיבלה מספר הודעות דואר אלקטרוני ממעריצים שביקשו שסוויפט תוציא חומר חדש, מה שהביא אותה להוציא את Beautiful Eyes: ”חשבתי שזה אולי יספק אותם עד צאת האלבום החדש בסתיו”. המוזיקה ב-Beautiful Eyes היא מוזיקת קאנטרי-פופ ומוזיקה בת-זמננו. המיני-אלבום כולל גרסאות חדשות של שירים מ-Taylor Swift: גרסה חלופית של "Should've Said No", הסינגל החמישי מתוך האלבום, גרסה אקוסטית של "Teardrops on My Guitar", הסינגל השני מהאלבום, עריכת רדיו של "Picture to Burn", הסינגל הרביעי מהאלבום, ו-"I'm Only Me when I'm with You", סינגל שיווקי מהאלבום. המיני-אלבום כולל גם שני שירים מקוריים, "Beautiful Eyes" ו-"I Heart Question Mark", אותו כתבה בשנת 2003. ה-DVD של המיני-אלבום כולל וידאו קליפים של הסינגלים מתוך Taylor Swift, כמו גם וידאו קליפ שנעשה ל-"Beautiful Eyes" מצילומים ממסיבת יום הולדת השמונה עשר של סוויפט.
סוויפט לא רצתה שהמיני-אלבום יתפס בטעות כאלבום השני שלה, ולכן הוציאה אותו באופן בלעדי ברשת הקמעונאות האמריקאית וול-מארט. האלבום היה זמין רק בחנויות וול-מארט ובאתר האינטרנט של הרשת. כמו כן, הוא היה במהדורה מוגבלת משום שסוויפט הרשתה לחברת התקליטים שלה לייצר רק מספר מסוים של עותקים.
הצלחה מסחרית

Beautiful Eyes הגיע למקום התשיעי במצעד 200 האלבומים של הבילבורד, עם מכירות של 45,000 עותקים בשבוע הראשון; הוא נשאר במצעד במשך 20 שבועות. המיני-אלבום הגיע למקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה. עם Taylor Swift במקום השני, הפכה סוויפט לאמן הראשון שמחזיק בשני המקומות בו זמנית, מאז ליאן ריימס שעשתה זאת ב-1997 עם אלבומיה Blue‏ (1996) ו-Unchained Melody: The Early Years ‏(1997). בסך הכל, נשאר המיני-אלבום 28 שבועות במצעד. במצעד סוף השנה של מצעד 200 האלבומים של הבילבורד הגיע המיני-אלבום למקום ה-192.
נכון לאוגוסט 2012, המיני-אלבום מכר 304,000 עותקים בארצות הברית.
קידום

"I Heart Question Mark" יצא כסינגל שיווקי לקידום מכירות Beautiful Eyes ב-23 ביוני 2008. סוויפט קידמה את Beautiful Eyes בצורה מינימלית משום שלא רצתה יתפס בטעות כאלבום השני שלה, אך הופיעה עם שיר הנושא במספר מקומות. השיר בוצע לראשונה ב-2005, בתערוכת מוזיקה שנתית שהתקיימה באנהיים, קליפורניה.
רשימת רצועות

| CD> מס' | CD> שם | CD> כותב(ים) | CD> מפיק (ים) | CD> משך | CD>  | CD>  | CD>  | CD>  | CD>  |
| --- | --- | --- | --- | --- | --- | --- | --- | --- | --- |
| 1. | Beautiful Eyes  | טיילור סוויפט | רוברט אליס אורל | 2:58 |  |  |  |  |  |
| 2. | Should've Said No (גרסה אלטרנטיבית)   | סוויפט | נתן צ'פמן | 3:46 |  |  |  |  |  |
| 3. | Teardrops on My Guitar (גרסה אקוסטית)   | סוויפט, ליז רוז | צ'פמן | 2:58 |  |  |  |  |  |
| 4. | Picture to Burn (עריכת רדיו)   | סוויפט, רוז | צ'פמן | 2:54 |  |  |  |  |  |
| 5. | I'm Only Me When I'm with You  | סוויפט, רוברט אליס אורל, אנג'לו פטרגליה | אורל, פטרגליה | 3:35 |  |  |  |  |  |
| 6. | I Heart ?  | סוויפט | אורל | 3:15 |  |  |  |  |  |
| משך כולל: | משך כולל: | משך כולל: | משך כולל: | 18:06 |  |  |  |  |  |
| DVD> מס' | DVD> שם | DVD> במאי (ם) | DVD> משך | DVD>  | DVD>  | DVD>  | DVD>  | DVD>  | DVD>  |
| --- | --- | --- | --- | --- | --- | --- | --- | --- | --- |
| 1. | Beautiful Eyes (וידאו קליפ)   | טריי פנג'וי, טוד קסטי | 2:56 |  |  |  |  |  |  |
| 2. | Picture to Burn (וידאו קליפ)   | פנג'וי | 3:36 |  |  |  |  |  |  |
| 3. | I'm Only Me When I'm with You (וידאו קליפ)   | סוויפט | 3:47 |  |  |  |  |  |  |
| 4. | Tim McGraw (וידאו קליפ)   | פנג'וי | 4:00 |  |  |  |  |  |  |
| 5. | Teardrops on My Guitar (גרסת פופ) (וידאו קליפ)   | פנג'וי | 3:26 |  |  |  |  |  |  |
| 6. | Our Song (וידאו קליפ)   | פנג'וי | 3:30 |  |  |  |  |  |  |
| 7. | Making of 'Picture to Burn' Video  | קסטי | 22:02 |  |  |  |  |  |  |
| 8. | Great American Country New Artist Interview  |   | 14:45 |  |  |  |  |  |  |
| 9. | 2008 Academy of Country Music Performance of 'Should've Said No'  |   | 4:04 |  |  |  |  |  |  |
| משך כולל: | משך כולל: | משך כולל: | 60:46 |  |  |  |  |  |  |
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |
| --- | --- | --- |
|  ארצות הברית | בילבורד 200 | 9 |
|  ארצות הברית | מצעד אלבומי הקאנטרי | 1 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  ארצות הברית | בילבורד 200 | 192 |
|  ארצות הברית | מצעד אלבומי הקאנטרי | 32 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד